கடல் எழுதும் கதை!

கடல் எழுதும் கதை! வித்யாசாகர் மனம் போல்! அழகான -! நீளமான கடல்.! கரை ஒதுங்கும்! அலையின் சில்லென்ற ஈரத்தில்! கால்வைத்து -! இதயம் நனைத்துப் பூக்கும்! நீலப் பூக்களுக்கிடையே..! கிரீச்! கிரீர்ச்சென்று கத்தாத, ! பட்டாம்பூச்சிகளாய்! இறக்கை அடித்துப் பறந்திடாத,! மாறிமாறி வரும் அலைகளை! விண்ணைத் தொடும் சந்தோசத்தில்! தொட்டு தொட்டு - பூரித்த! கைகால் முளைத்த தாமரைகளுக்கிடையே.. ! ஒரு கவிதை வேண்டி! கரை தாண்டி! மணல்மேட்டில் பதிந்த! கால்தடங்களை மணல்களில் களைந்துவிட்டு ! அங்குமிங்குமாய் பார்க்கிறேன்! எனைவிடுத்து அத்தனையும்! கவிதைகளாய் பூத்துக் கிடந்தன.! பின் -! கண்முன் நடமாடும் மனசும்! அலைகளோடு துள்ளிக்குதிக்கும் கடலும்! விரிந்திருக்க -! எதை எழுதிக் கவிதையென்பேன்???! எத்தனையோ பேரின் வீட்டில் ! அழுதிடாத அழையும்,! மனம்விட்டு வெளிவராத சிரிப்பும்,! பொங்கியெழுந்திடாத -! கோபத்தையும் சுமந்து தான்! கடல் -! இப்படிக் கொந்தளிக்கிறதோ..! மணலில் புகுந்து மிஞ்சிய! சிகரெட் துண்டுகளுக்குள்! புகுந்துள்ள எத்தனையோபேரின் கதைகளை! கடல் - தன் அலையும் தண்ணீரில்! எழுதி எழுதி கரைந்து போனதால் தான்! நீல நிறம் கொண்டு விட்டதோ..! காதலின் -! வெற்றியில் ஒதுங்கிக் கொண்டாலும்! தோல்வியில் பரிசளித்து! மரணத்தில் முடைந்துக் கொண்ட! எத்தனை காதலர்களின் பெருமூச்சோ! இந்த அலைகள்..! கடலை விற்பவனிலிருந்து! காதலர்களிடம் குறி சொல்பவளிலிருந்து! பூ விற்பவள் வரை - தன்! இல்லாத நாட்குறிப்பில் இருக்கும் விலாசம்! இந்த கடல்தானே..! கரைதொட்டு கடல்புகும்! அலைபோலவே! ஏதோ ஒன்றை தின்று உறங்கி எழுந்ததில்! எதையோ தொட்டுவிட்டதாகவே! ஆசையென்னும் ஆழத்தில் மூழ்கி மூழ்கி! கூரைவீட்டை தாண்டாத மீனவர்களுக்கு! எமனும் சிவனும்! இந்த ஒற்றை கடல் தானோ.. ! கடல் தாண்டி! விண்வரை பறக்கும் விமானத்திற்கும் ! கரைதாண்டி கடல் புகும்! கிழிந்தசட்டை பழைய குழம்பிற்குமான! தீர்ப்பையும் -! இந்த ஆழக் கடல் -! என்று வெளியிடக் காத்திருக்கிறதோ..! எல்லாம் தாண்டி! தனியே அமர்ந்து -! கடலையே வெறிக்கும் ! எத்தனையோ பேருக்கு! இந்த கடலும் காலமும்! என்ன பதில் வைத்திருக்கிறதோ, தெரியவில்லை.! சற்று நேர அமைதியில்! சூரியன் சற்று சாய்ந்து! இருட்டிக் கொள்கையில் -! இவை எவையையுமே பதிவு செய்யாது! காகிதத்தை கசக்கி கடலில் வீசிவிட்டு! கேள்விகளையும் -! ஏதோ ஒரு கனத்தையும் மனதில் சுமந்தவனாய்! கரையையும் கடலையும் தாண்டி! நகர விளக்கின் வெளிச்சத்திற்குள்! புகுந்துக் கொள்கிறேன்.! கடல் -! என்னையும்! தன் அலைகளிடம் யாரேன்றுக் கேட்டு! தண்ணீரில் எழுதிக் கொள்ளும் போல்! !